राज्यपाल से मिले कमलनाथ; बोले- आदिवासियों पर अत्याचार के रोज नए मामले आ रहे
Madhya Pradesh Sagar Dalit Man Assault Case - पहले सीधी का पेशाब कांड, फिर इंदौर में आदिवासी नाबालिग लड़कों की बेरहमी से पिटाई के बाद अब सागर में दलित युवक को निर्वस्त्र कर बेरहमी से पीटने का वीडियो सामने आया है।
पहले सीधी का पेशाब कांड, फिर इंदौर में आदिवासी नाबालिग लड़कों की बेरहमी से पिटाई के बाद सागर में दलित युवक को निर्वस्त्र कर बेरहमी से पीटने का VIDEO सामने आया। ये वीडियो करीब 8 महीने पुराना बताया जा रहा है। सोमवार को पूर्व मुख्यमंत्री और PCC चीफ कमलनाथ ने कांग्रेस विधायकों के साथ राज्यपाल मंगूभाई पटेल से मुलाकात की।
कमलनाथ ने कहा, आदिवासियों पर अत्याचार के रोज नए मामले सामने आ रहे हैं। राज्यपाल खुद आदिवासी वर्ग से आते हैं। आदिवासियों के हितों की रक्षा के लिए उन्हें खुद आगे आना होगा। हमने उनसे मांग की है कि वे आदिवासियों की रक्षा के लिए कदम उठाएं। खुद जांच करें, आज नहीं तो कल पूरी सच्चाई सामने आ जाएगी।
पीड़ित की पहचान, आरोपियों की तलाश
युवक के साथ मारपीट की ये घटना 8-9 अक्टूबर 2022 की बताई जा रही है। VIDEO सागर के मोतीनगर थाना क्षेत्र का बताया जा रहा है। यहां भोपाल रोड स्थित धर्मकांटा के पास कुछ लोगों ने युवक को चोरी के शक में पकड़ लिया था। वे उसे एक कमरे में ले गए। फिर उसे नग्न कर लाठी-डंडों से पीटा। पुलिस ने पीड़ित की पहचान कर ली है। वह मकरोनिया क्षेत्र के एक गांव का रहने वाला है। अब आरोपियों की तलाश की जा रही है।
निर्वस्त्र कर दीवार के सहारे बैठाया, मारे डंडे
वीडियो में दिख रहा है कि एक युवक को निर्वस्त्र कर दीवार के सहारे बैठाया गया है। उसके दोनों ओर दो लोग डंडे लेकर उसे मार रहे हैं। पीड़ित से हथेली खोलकर दोनों हाथ आगे करने को कहा जाता है। फिर एक युवक डंडे से उसकी हथेली पर वार करता है। बीच एक युवक आकर उसकी पीठ पर मारता है। 
पीड़ित गिड़गिड़ाता है। पीटने वालों से कहता है- भैया जान से मार दो। लेकिन आरोपी नहीं रुकते। वे उसे लगातार पीटते हैं। वीडियो में धर्मेंद्र नाम सुनाई दे रहा है। एडिशनल एसपी विक्रम ने कहा कि आरोपियों की खोजबीन की जा रही है।
ये भी पढ़िए...
इंदौर में आदिवासी भाइयों को पाइप से पीटा, VIDEO
इंदौर में दो आदिवासी लड़कों के साथ मारपीट का एक वीडियो सामने आया है। वीडियो में एक युवक दोनों को पाइप से पीटते दिख रहा है। मारपीट करने वाला युवक गालियां भी दे रहा है। वीडियो सामने आने के बाद आदिवासी संगठन जयस ने आरोपी के खिलाफ कार्रवाई की मांग की है। प्रदेश कांग्रेस अध्यक्ष कमलनाथ ने इस घटना के बहाने राज्य सरकार को निशाने पर लिया है। पढ़ें पूरी खबर
ग्वालियर में चलती कार में युवक को पीटा, तलवे चटवाए
ग्वालियर में सीधी के पेशाब कांड जैसी घटना सामने आई है। यहां एक वीडियो वायरल हुआ है, जिसमें चलती कार में एक युवक को जमकर पीटा जा रहा है। उसके चेहरे पर चप्पलें मारी जा रही हैं। मारपीट कर रहा शख्स युवक से खुद को बाप कहलवा रहा है। अपने तलवे भी चटवा रहा है। फिलहाल ये पता नहीं चल पाया है कि वीडियो कब का है। पढ़ें पूरी खबर
दलितों के मुंह में मल भरा, पीटा, जूते-चप्पलों की माला पहनाई
शिवपुरी के नरवर थाना क्षेत्र के वरखाड़ी गांव में 30 जून को दो दलित युवकों का मुंह काला किया गया। उन्हें जूते-चप्पलों की माला पहनाई। उनके मुंह में मल भर दिया और उनके कपड़ों पर भी लगाया। मामला सामने आने के बाद पुलिस ने 7 लोगों के खिलाफ केस दर्ज कर लिया। 6 को गिरफ्तार कर लिया है। सरकारी अमले ने गुरुवार को इनके घर पर बुलडोजर चला दिया। पूरी खबर पढ़ने के लिए यहां क्लिक करें...
पेशाब कांड में पीड़ित के घर पर कांग्रेस का धरना:आरोपी का पूरा घर गिराने की मांग
मध्यप्रदेश के सीधी में आदिवासी पर पेशाब करने के मामले में राजनीति गरमा गई है। बुधवार को जहां आरोपी बीजेपी नेता प्रवेश शुक्ला के घर पर प्रशासन ने तोड़फोड़ की कार्रवाई की। वहीं रात को कांग्रेस के नेता पीड़ित के घर धरने पर बैठ गए। वे आरोपी का घर पूरी तरह से तोड़ने की मांग कर रहे हैं। यहां भाजपा विधायक केदारनाथ शुक्ला पहुंचे तो आदिवासी महिलाओं ने चप्पलें दिखाईं। पढ़ें पूरी खबर
मुख्यमंत्री शिवराज ने पेशाब कांड पीड़ित आदिवासी के पैर धोए:हाथ पकड़कर CM हाउस ले गए
सीधी पेशाब कांड पीड़ित आदिवासी युवक गुरुवार को CM शिवराज से मिलने पहुंचा। सीएम हाउस में मुख्यमंत्री शिवराज सिंह चौहान पीड़ित आदिवासी का हाथ पकड़कर उसे भीतर ले गए। कुर्सी पर बैठाया। पांव धोए, आरती उतारी और तिलक लगाया। उन्होंने कहा, "इस घटना से दुखी हूं। मैं आपसे माफी मांगता हूं। आप जैसे लोग मेरे लिए भगवान जैसे हैं। पढ़ें पूरी खबर
पेशाब कांड के वायरल वीडियो की कहानी; घटना एक साल पुरानी
मध्यप्रदेश के सीधी में आदिवासी युवक पर बीजेपी कार्यकर्ता के पेशाब करने के वायरल वीडियो ने मध्यप्रदेश से लेकर दिल्ली तक हलचल मचा दी है। पुलिस का दावा है कि ये वीडियो एक साल पुराना है। जिसे अब वायरल किया गया है। बताया जा रहा है कि आरोपी बीजेपी से जुड़ा है, वह मंडल स्तर पर भाजयुमो का पदाधिकारी रह चुका है। पढ़ें पूरी खबर
बुरहानपुर में युवक की पीट-पीटकर हत्या, परिजनों ने घेरा थाना
बुरहानपुर में बदमाशों ने एक युवक को पीट-पीटकर मार डाला। युवक का आरोपी से कुछ दिन पहले शराब और गांजा बेचने को लेकर विवाद हुआ था। मामले में दोनों पक्षों की ओर से एफआईआर दर्ज कराई गई थी। जिसके बाद पुलिस ने बदमाश को जेल भेज दिया था। जेल से छूटकर आने के बाद उसने अपने 3 साथियों के साथ मिलकर युवक की हत्या कर दी। पढ़ें पूरी खबर